ཞེས་པ་ཡང་ས་གསུམ་ན་འགྲན་པའི་ཟླ་མེད་པ་༧རྗེ་རྒྱལ་བ་མཉམ་མེད་ཆེན་པོ་ཞེས་གྲགས་པ་མཁའ་ལྟར་མཉམ་པ་གང་གི་ཞལ་ཚབ་ཆེན་མོ་༧རྒྱལ་བ་སྨན་རིའི་ཁྲི་ཆེན་སོ་གསུམ་པ་མཆོག་གི་གསེར་ཞལ་མཇལ་ཞིང་ཞབས་རྡུལ་ཡུན་རིང་དུ་བསྟེན་པའི་སྐལ་ལྡན་བསོད་ནམས་ཅན།གཞན་ཡང་ཧོར་བ་དྲུང་རམས་པ་དོན་སླད་དུ་མཚན་གྱིས་བརྗོད་ན་སྨྲ་དབང་བསྟན་འཛིན་བློ་གྲོས་རྒྱ་མཚོའམ་སྨྲ་དབང་ཀུན་དགའ་རང་གྲོལ་དུ་ཞུ་བ་དམ་པ་གང་གི་སློབ་རྒྱུད་ཀྱི་གྲལ་མཐར་སོན་པ་ཕྲན་མར་ནང་ཚང་ཁྲི་གཡུང་དྲུང་གིས་གྲགས་པའི་སྙན་པ་འབར་བའི་ཡུལ་ཆེན་མོ་མ་ཧཱ་བྷ་ར་ཏའི་བྱང་ཆར་༧གཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་དུ་སྐབས་སོ་ལྔ་པའི་སྨྲ་སེང་སྒྲུབ་ཆེན་གྱི་ཐུན་མཚམས་རྣམས་སུ་བོད་རྒྱལ་ལོ་༣༡༥༢གཤེན་གྱི་འབྱུང་ལྡན་༣༠༡བོད་ཤིང་ལུག་ལོ་སྟེ།ཕྱི་ལོ་༢༠༡༥ཟླ་བ་གསུམ་པའི་ཚེས་༡༥ཉིན་རྫོགས་པར་བགྱིས་པ་ཐ་ཚན་མུ་ཙུག་སྨར་རོ།།།།